Krediñ a reer e voe ur prantad-skorn abeg al lazhadeg-se. Tra ma oa bet tomm hiniad an Douar e-pad an holl ordovisian e yenaas a-daol e deroù an Hirnantian. Skornegoù a choloas Gondwana hag izelaat a reas live ar morioù a 80 metr. Da get ez eas ar morioù bas a gelche ar chevandirioù hag un darn vras eus ar spesadoù a herberche. Ar spesad hag a oa deuet a-benn den em ober dar stad hiniadel nevez a voe diouennet pa zeuas an tommder en dro.